Diari Oficial de la Generalitat Valenciana


Sumari del DOGV 8000, del 15-03-2017 (2017/2183)

ACORD de 10 de març de 2017, del Consell, pel qual s'autoritza un ajust entre línies del capítol 7 del programa 722.20, Política industrial, per un import global de 3.035.880 euros, que implica la supressió de la línia S5782 i la modificació de les dades descriptives de la línia S0355, de la Conselleria d'Economia Sostenible, Sectors Productius, Comerç i Treball.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2183


Data del document
:   10-03-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de març de 2017, del Consell, pel qual s'autoritza un ajust entre línies del capítol 7 del programa 722.20, Política industrial, per un import global de 3.035.880 euros, que implica la supressió de la línia S5782 i la modificació de les dades descriptives de la línia S0355, de la Conselleria d'Economia Sostenible, Sectors Productius, Comerç i Treball. [2017/2183]  
L'annex de transferències i subvencions de capital del programa 722.20, Política industrial, inclou la línia de subvenció de concurrència competitiva S5782, «Pla d'acció en matèria d'indústria», prevista per a dur a terme, mitjançant inversions industrials, plans d'acció destinats a millorar la competitivitat i sostenibilitat econòmica, social i mediambiental en distints sectors industrials.  
La Conselleria d'Economia Sostenible, Sectors Productius, Comerç i Treball planteja la conveniència de suprimir-la i distribuir la seua dotació entre les distintes línies, que en aquest mateix programa es van incloure de manera específica per als distints sectors productius en coherència amb la proposició no de llei plasmada en la Resolució 190/IX de les Corts, que va aprovar establir un programa d'ajudes 2016-2017 dirigides a empreses i associacions de diferents sectors.  
L'esmentada conselleria alhora proposa modificar la finalitat i la resta de dades descriptives de la línia S0355, «Pla d'ajudes al sector del moble», també de concurrència competitiva, per a incloure en aquestes ajudes tant el sector del moble com el de productes d'il·luminació, atesa la vinculació que existeix entre les empreses dedicades a la fabricació i venda de productes d'il·luminació i les dedicades al sector tradicional del moble.  
Per tot això i en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 10 de març de 2017,  
  
  
Acorda  
  
Primer  
Modificar, en l'annex de transferències i subvencions de capital del programa 722.20, Política industrial, la denominació i la descripció i finalitat de la línia de concurrència competitiva S0355 en els termes següents:  
  
Redacció actual: Redacció modificada:  
Denominació: Pla d'ajudes al sector del moble.  
Descripció i finalitat: millorar la competitivitat i la sostenibilitat econòmica, social i mediambiental de les empreses del sector del moble de la Comunitat Valenciana. Denominació: Pla d'ajudes al sector del moble i la il·luminació.  
Descripció i finalitat: millorar la competitivitat i la sostenibilitat econòmica, social i mediambiental de les empreses del sector del moble i il·luminació de la Comunitat Valenciana.  
  
  
  
Segon  
Autoritzar les modificacions següents en l'annex de transferències i subvencions de capital del programa 722.20, Política industrial:  
1) La supressió de la línia de concurrència competitiva S5782, d'acord amb el detall següent:  
  
Codi Denominació Dotació anterior Modificació Dotació actual  
S5782 Pla d'acció en matèria d'indústria. 3.035.880 € 3.035.880 0  
  
  
2) Incrementar la dotació de les línies de concurrència competitiva següents, d'acord amb el detall següent:  
  
Codi Denominació Dotació anterior Modificació Dotació actual  
S0335 Pla d'ajudes al sector del calçat 1.806.058 547.697 1.883.697  
S0336 Pla d'ajudes al sector ceràmic 1.617.579 871.697 1.883.697  
S0337 Pla d'ajudes al sector metal-mecànic 1.778.637 443.697 1.883.697  
S0352 Pla d'ajudes al sector tèxtil 1.151.464 194.697 1.883.697  
S0353 Pla d'ajudes al sector del joguet 1.248.877 405.697 1.883.697  
S0354 Pla d'ajudes al sector del marbre 1.540.757 651.697 1.883.697  
S0355 Pla d'ajudes al sector del moble i il·luminació 1.429.287 633.523 7882071  
  
  
València, 10 de març de 2017  
  
La consellera secretària,  
MÓNICA OLTRA JARQUE